༄༅༎ ༢༠༡༥ལོའི་བོད་རང་སྐྱོང་ལྗོངས་མཐོ་འབྲིང་དང་འབྲིང་རིམ་ལས་རིགས་

སློབ་གྲྭར་སློབ་མ་བསྡུ་བའི་གཅིག་འགྱུར་རྒྱུགས་ཤོག

བོད་སྐད་ཡིག

དང་པོ། རྨང་གཞིའི་ཤེས་བྱའི་སྐོར། ༼བསྡོམས་སྐར་༣༠༽

གཅིག གདམ་གསེས་དྲི་གཞི། སྐར་༡༠

༡༽ བོད་ཀྱི་ལེགས་བཤད་བསྟན་བཅོས་ཐོག་མ་ནི་༼ ༽ཡིན།

ཀ ཆུ་ཤིང་བསྟན་བཅོས། ཁ དགེ་ལྡན་ལེགས་བཤད། ག ས་སྐྱ་ལེགས་བཤད།

༢༽དཔྱིད་ཆུ་ངན་སྟོན་ཆུ་བཟང་། ཟེར་བའི་བཤད་སྲོལ་དེ་༼ ༽ཡིན།

ཀ ཚན་རིག་དང་མཐུན་པ། ཁ ཚན་རིག་དང་མི་མཐུན་པ། ག དམངས་ཁྲོད་ཀྱི་བཤད་སྲོལ་ཙམ།

༣༽གཤམ་གསལ་ལས་ཡིག་ནོར་མེད་པའི་སྡེ་ནི་༼ ༽

ཀ ཁ་ཆེམས། ཞལ་མེད། སྨད་བྱུང་། ཁ སྟེས་དབང་། ཞལ་མེད། དཀོར་མཛོད།

ག གྲོ་གར། ནར་སོན་པ། མགུར་ཀླུ།

༤༽ས་སྐྱ་ལེགས་བཤད་ནང་མཐུན་སྒྲིལ་གྱི་སྟོབས་ཤུགས་བསྟན་པའི་དཔེ་ནི་༼ ༽

ཀ སྲོག་ཆགས་གྲོག་མའི་ཚོགས་འདུས་པས། སེང་གེའི་ཕྲུ་གུ་བསད་ཅེས་གྲགས།།

ཁ སྲོག་ཆགས་གྲོག་མར་མིག་མེད་ཀྱང་། །མིག་ལྡན་གཞན་ལས་ལྷག་མར་མགྱོགས། །

ག རྡུལ་དང་འདྲེས་པའི་ལྕགས་ཕྱེ་རྣམས། །ཁབ་ལེན་རྡོ་ཡིས་ལེན་པར་ཤེས། །

༥༽བསམ་ཡས་གཙུག་ལག་ཁང་གི་ཐུན་མོང་མ་ཡིན་པའི་བཟོ་བཀོད་ནི་༼ ༽ལས་གྲུབ།

ཀ དབུ་རྩེ་ཡང་ཐོག་བོད་ཀྱི་ལུགས་སུ་རྡོ། བར་ཐོག་རྒྱ་ནག་ལུགས་སུ་སོ་ཕག འོག་ཐོག་རྒྱ་གར་ལུགས་སུ་ཤིང་།

ཁ དབུ་རྩེ་ཡང་ཐོག་རྒྱ་ནག་ལུགས་སུ་སོ་ཕག བར་ཐོག་བོད་ཀྱི་ལུགས་སུ་རྡོ། འོག་ཐོག་རྒྱ་གར་ལུགས་སུ་ཤིང་།

ག དབུ་རྩེ་ཡང་ཐོག་རྒྱ་གར་ལུགས་སུ་ཤིང་། བར་ཐོག་རྒྱ་ནག་ལུགས་སུ་སོ་ཕག འོག་ཐོག་བོད་ཀྱི་ལུགས་སུ་རྡོ།

༦༽མཱ་ཇིའི་ལག་རྟགས་ཞེས་པའི་སློབ་ཚན་གྱི་རྩོམ་པ་པོ་ནི་༼ ༽ཡིན།

ཀ ཆི་ཧོ་ཧྥུ། ཁ ཨའུ་ཧིན་རི། ག མོ་པ་སངས།

༧༽གན་རྒྱའི་ནང་དུ་གྲངས་ཚད་འབྲི་དགོས་ཚེ་ངེས་པར་དུ་༼ ༽ཐོག་ནས་མཚོན་དགོས།

ཀ ཡི་གེའི། ཁ ཨང་ཀིའི། ག ཡི་གེ་དང་ཨང་ཀི་གང་རུང་གི

༨༽སྒྲུང་གཏམ་རྩོམ་ཡིག་ལ་ཚང་དགོས་པའི་གྲུབ་ཆ་གསུམ་ཡོད་པ་ནི་༼ ༽

ཀ བསྒྲུབ་བྱ། སྒྲུབ་བྱེད། སྒྲུབ་རིམ། ཁ མི་སྣ། དུས་ཚོད། བྱ་བ།

ག མི་སྣ། བྱུང་རིམ། ཁོར་ཡུག

༩༽ཨ་མས་ང་ཡིན་པ་ཤེས་ནས་ཧ་ལས་ཏེ། སྐམ་པ་གཡས་སུ་བོར། ཡོས་དཀྲུགས་གཡོན་དུ་བོར། ཡོས་རྔོད་འཕྲོ་ཚིག་ཏུ་བཅུག་ཅེས་པས་མི་སྣའི་༼ ༽ཞིབ་འབྲི་བྱས་ཡོད།

ཀ ཕྱིའི་རྣམ་པ། ཁ བྱ་བྱེད། ག སེམས་ཁམས།

༡༠༽གཤམ་གསལ་ལས་བདག་སྒྲ་ཁོ་ན་ཡིན་པའི་སྡེ་ནི་༼ ༽

ཀ སྨན་པ། ཁ་ལོ་བ། བློ་གྲོས་ཅན། ཁ དེང་རབས་ཅན། ཞིང་པ། གྲང་མོ།

ག གཡོག་པོ། ཇ་མ། རུས་པ།

གཉིས། གཤམ་གྱི་སྟོང་ཆ་ཁ་སྐོང་དགོས། སྐར་ ༦

༡༡༽ཚིག་ཕྲད་ལ་དབྱེ་ན། རྗེས་འཇུག་ལ་ལྟོས་དགོས་པའི་ཕྲད་ དང་རྗེས་འཇུག་ལ་ལྟོས་མི་དགོས་པའི་ཕྲད་ བཅས་གཉིས་ཡོད་དོ།

༡༢༽བཤེས་སྤྲིངས་ཀྱི་རྩོམ་པ་པོ་ནི་ ཡིན་ཞིང་། བསླབ་གཞིར་བཀོད་པའི་བཤེས་སྤྲིངས་ཀྱི་འགྲེལ་པ་མཛད་མཁན་ནི་ ཡིན།

༡༣༽བོད་ཀྱི་པར་ཁང་ཆེ་ཤོས་བཞི་ནི་ དང་། སྡེ་དགེ་པར་ཁང་།

ཅོ་ནེ་པར་ཁང་། བཅས་བཞིའོ།

གསུམ། གཤམ་གསལ་མིང་ཚིག་ལ་འགྲེལ་པ་བྱེད་དགོས། སྐར་༥

༡༤༽ཆུ་སྐྱེས། སོམ་ཉི། དཀར་གསུམ།

ལྷ་རྫས། གདམས་པ།

བཞི། གཤམ་གསལ་དྲི་བར་གཞིགས་ཏེ་ལན་འདེབས་དགོས། སྐར་༩

༡༥༽ཉན་པ་པོའི་སྣོད་ཀྱི་སྐྱོན་གསུམ་ཞེས་པའི་སྣོད་དེ་གང་ལ་གོ་དགོས། སྐར་༢

༡༦༽དཔེ་རྒྱན་དང་གཟུགས་རྒྱན་གཉིས་ལ་ཁྱད་པར་གང་ཡོད། སྐར་༢

༡༧༽སུ་ནི་གང་ཟག་གང་ཀུན་ལའོ་ཞེས་པའི་རྩ་ཚིག་ལ་འགྲེལ་པ་རྒྱག་དགོས། སྐར་༢

༡༨༽འཇིག་རྟེན་རིལ་མོའམ་ཟླུམ་པོ་ཞེས་པའི་སློབ་ཚན་ནང་རྩོམ་པ་པོས་དགག་བྱ་གང་ཞིག་བཀག་ནས་བསྒྲུབ་བྱ་གང་ཞིག་བསྒྲུབས་ཡོད། སྐར་༣

གཉིས་པ། ལྟ་ཀློག་དང་དབྱེ་ཞིབ་ཀྱི་སྐོར། བསྡོམས་སྐར་༣༠

༡༩༽ལྟ་ཀློག་དང་དབྱེ་ཞིབ་དང་པོ། སྐར་༡༢

གསེར་གྱི་རྒྱན་ཕྲེང་ནོར་བུའི་སྒྲོན་མེ་དང་། །ཙན་དན་ནགས་ཚལ་ནམ་མཁའི་སྐར་ཚོགས་བཞིན། །

ཚར་དུ་དངར་བའི་ཕུལ་བྱུང་མི་སྣ་ཡིས། །ཡོངས་གང་མེས་རྒྱལ་ལོ་རྒྱུས་འཛམ་གླིང་རྒྱན། །

༡ གོང་གསལ་དཔེར་བརྗོད་འདི་དཔེ་རྒྱན་གྱི་ནང་གསེས་གང་གི་དཔེ་ཡིན། སྐར་༢

༢ རྒྱན་དེའི་མཚན་ཉིད་བྲིས་དང་། སྐར་༢

༣ དཔེར་བརྗོད་དེའི་དཔེ་ཅན་གང་ཡིན། སྐར་༢

༤ དཔེ་ཅན་དེ་མཚོན་པར་དཔེ་བཞི་བཀོད་ཡོད་པ་རེ་རེ་བཞིན་འབྲི་དགོས། སྐར་༤

༥ དཔེར་བརྗོད་དེའི་མཚུངས་གསལ་གྱི་སྒྲ་གང་ཡིན། སྐར་༢

༢༠༽ལྟ་ཀློག་དང་དབྱེ་ཞིབ་གཉིས་པ། སྐར་༡༨

རང་ཅག་བོད་ཀྱི་ཡི་གེ་དེ་དུས་སྐབས་གང་འདྲ་ཞིག་ནས་བྱུང་བའི་སྐོར་ལ་འདོད་ཚུལ་གཉིས་ཡོད་པ་སྟེ། འདོད་ཚུལ་དང་པོ་ནི། ད་ལྟ་རང་རེས་སྤྱོད་བཞིན་པའི་བོད་ཡིག་ནི་བོད་རྒྱལ་སྲོང་བཙན་གྱི་སྐབས་སུ་ཐོན་མིས་གསར་བཟོ་མཛད་པ་ཡིན་པར་ལོ་རྒྱུས་ཕལ་མོ་ཁ་ཐུན་༡པ་དང་། རྒྱ་ནག་གི་ལོ་རྒྱུས་ཐང་ཡིག་རྙིང་མ་དང་ཐང་ཡིག་གསར་མ་གཉིས་ཀའི་ནང་དུ་སྲོང་བཙན་གོང་གི་བོད་ཀྱི་ལོ་རྒྱུས་གླེང་སྐབས། སྲིད་སྐྱོང་བ་ལ་ནི་ཡི་གེ་མེད། ཐག་པ་ལ་མདུད་པ་དང་། ཤིང་ལ་རྟག་༢བཏབ་སྟེ་རྩིས་བྱེད་ཅེས་དང་། ཡང་སྲོང་བཙན་སྐབས་སྲོང་བཙན་གྱི་ཁྲང་སུན་ཝུའུ་ཅི་བྱ་བ་བརྒྱུད་དེ་གོང་མར་ཡི་གེ་ཕུལ་ཏེ་ གནམ་གྱི་སྲས་ཁྲིད་བཞུགས་མ་ཐག་ཡིན་པས། འོག་ཏུ་གློ་བ་རིང་པ་འདྲ་བྱུང་ན། ཁོ་བོས་དམག་དྲངས་ཏེ་གྲོགས་དན་བྱས་ཆོག་ཅེས་སྲོང་བཙན་སྐབས་ཡི་གེ་ཡོད་པ་གསལ་པོར་འཁོད་འདུག དེ་བཞིན་དེབ་ཐེར་དཀར་པོ་ཡི་ནང་དུའང་ཐོན་མི་རྒྱ་གར་དུ་འབྱོན་པའི་དུས་སྐབས་ཀྱི་རྒྱ་གར་གྱི་རྒྱལ་པོ་སུ་ཡིན་དང་། གུཔྟའི་ཡི་གེ་ལ་དཔེ་བླངས་ཏེ་བོད་ཡིག་བཟོས་ཚུལ་སོགས་རྒྱས་ཙམ་གསུངས་འདུག འདོད་ཚུལ་གཉིས་པ་ནི་བོད་རྣམས་ཀྱིས་སྲོང་བཙན་གྱི་གོང་ནས་བོད་ཡིག་ཡོད་པའི་སྒྲུབ་བྱེད་དུ་མ་བཀོད་ནས་བཤད་འདུག

སྲོང་བཙན་གྱི་གོང་ནས་ཡོད་ནའང་འདྲ། སྲོང་བཙན་གྱི་དུས་སུ་བྱུང་བ་ཡིན་ནའང་འདྲ། གང་ལྟར་བོད་ཡིག་ནི་བོད་སྐད་གཞིར་བཞག་ནས་བོད་མི་རང་གི་བཟོས་པ་ཞིག་ཡིན་པ་ལས་མི་རིགས་གཞན་ཞིག་གིས་བསོལ་༣རས་གནང་བའམ་ཡང་ན་མི་རིགས་གཞན་ཞིག་གི་ཡི་གེ་བཀུ་༤འཕྲོག་བྱས་པ་ནི་མིན་པས། བོད་ཡིག་ནམ་བྱུང་དང་སུ་བཟོས་སྐོར་དེ་ཙམ་དོ་གལ་བྱེད་དགོས་དོན་མི་འདུག་སྙམ། བོད་ཡིག་གི་ཕྱི་མོ་བོད་སྐད་སྤྱོད་ཡུལ་གྱི་ས་ཁྱོན་ལ་མཚོན་ན་བོད་ཆོལ་ཁ་གསུམ་ཡིན་ཞིང་། ས་ཁྱོན་ཆེན་པོ་དེ་འདྲ་ཞིག་གི་ཐོག་ཏུ་བོད་སྐད་ཤོད་མཁན་གྱི་མི་གྲངས་ནི་ད་ལྟ་ཧ་ཅང་ཉུང་ངུ་ཞིག་ལས་མེད་ཀྱང་། ད་ལྟའི་བར་རང་ཉིད་ཀྱི་སྐད་ཡིག་སྤྱད་དེ་གནས་ཐུབ་པ་རེད། མི་རིགས་གང་འདྲ་ཞིག་ཡིན་རུང་སྐད་དང་ཡི་གེ་གཉིས་ནི་མི་རིགས་དེའི་སྲོག་རྩ་ཡིན།

༡ གོང་གི་བརྗོད་དུམ་ནང་རྟགས་འཁོད་པའི་མིང་ཚིག་གི་དག་ནོར་བཅོས་དགོས། སྐར་༤

༡ ༢ ༣ ༤

༢ གོང་གི་བརྗོད་དམ་དང་པོ་དེའི་ནང་བོད་ཀྱི་ཡི་གེའི་བྱུང་ཚུལ་སྐོར་ལ་འདོད་ཚུལ་མི་འདྲ་བ་གང་དང་གང་ཞིག་སྟོན་འདུག སྐར་༢

༣འདོད་ཚུལ་མི་འདྲ་བ་དེ་གཉིས་ལ་ལོ་རྒྱུས་ཕལ་མོ་ཆེས་ཁས་ལེན་པ་ནི་གང་ཡིན། སྐར་༢

༤བརྗོད་དུམ་དང་པོའི་ནང་དྲངས་པའི་སྒྲུབ་བྱེད་དག་རིག་པའི་སྒྲུབ་བྱེད་དང་ལུང་གི་སྒྲུབ་བྱེད་གཉིས་ལ་གང་ཡིན། སྐར་༡

༥ མི་རིགས་གང་ཞིག་ཡིན་རུང་གང་དང་གང་ནི་མི་རིགས་དེའི་བླ་སྲོག་ཡིན། སྐར་༢

༦ གཤམ་གསལ་སུམ་ཅུ་པའི་ཕྲད་ངོས་འཛིན་བྱ་རྒྱུ། སྐར་༤

བོད་ཀྱི་ཡི་གེ རྒྱ་གར་དུ་བྱོན།

དཔེ་བླངས་ཏེ་བོད་ཡིག་བཟོས།

ཉུང་ངུ་ལས་མེད་ཀྱང་ད་ལྟའི་བར་གནས་ཐུབ་པ་རེད།

༧ བོད་ཆོལ་ཁ་གསུམ་གང་ཡིན་རེ་རེ་ནས་བྲིས་དང་། སྐར་༣

གསུམ་པ། ཕྱོགས་བསྡུས་རང་བཞིན་གྱི་ཤེས་བྱའི་སྐོར། བསྡོམས་སྐར་༥

༢༡དུས་འདས་དང་མ་འོངས་གང་ཞིག་ལའང་། ཁྱིམ་ཚང་དང་། རྒྱལ་ཁབ། འཛམ་གླིང་བཅས་ལ་མཚོན་ན། ཁོར་ཡུག་ནི་ང་ཚོའི་རྟག་བརྟན་གྱི་གྲོགས་པོ་ཡིན་ཞིང་། གྲོགས་པོ་འདི་ལ་ལྟ་སྟངས་ལེགས་པོ་ཞིག་གཟུང་རྒྱུ་ནི་རང་ཉི་ལ་ལྟ་སྟངས་ལེགས་པོ་ཞིག་བཟུང་པ་གཅིག་མཚུངས་ཡིན། ཡིན་ནའང་མི་འབོར་མང་དུ་སོང་བ་དང་། ཐོན་ཁུངས་འཛད་པ་སོགས་ལས་སྐྱེ་ཁམས་མ་ལག་ལ་གཏོར་སྐྱོན་འཕོག་པས། མིའི་རིགས་ཀྱི་འཚོ་གནས་ལ་ཉེན་ཁ་བཟོ་བཞིན་ཡོད། དེར་བརྟེན་ཁོར་ཡུག་སྲུང་སྐྱོང་བྱ་རྒྱུ་ནི་འཛམ་གླིང་གི་གནད་དོན་ཆེན་པོ་ཞིག་ཡིན་པ་མ་ཟད། མིའི་རིགས་ཀྱི་མ་འོངས་པའི་འཚོ་བའི་འགན་ལེན་ཡང་ཡིན། དེས་ན་ཁྱེད་ཀྱིས་སླད་ཁོར་ཡུག་ལ་སྲུང་སྐྱོང་ཇི་ལྟར་བྱེད་དགོས་པའི་ཐད་བསམ་འཆར་མདོར་བསྡུས་བྲིས་དང་།

བཞི་པ། རྩོམ་འབྲིའི་སྐོར། བསྡོམས་སྐར་༣༥

༢༢ང་ཚོ་འཚར་ལོངས་འབྱུང་བའི་བརྒྱུད་རིམ་ཁྲོད་དུ་འདས་ཟིན་པའི་དོན་དང་མི་སྣ་ཤིན་ཏུ་མང་པོ་ཞིག་ཕྲད་མྱོང་ཡོད་མོད། འོན་ཀྱང་དེ་དག་ལས་ལ་ལ་དུས་ཀྱི་འགྲོས་དང་བསྟུན་ནས་བློ་ཡུལ་ནས་གར་སོང་ཆ་མེད་དུ་གྱུར་ཟིན་ལ། ལ་ལ་རྡོ་ལ་རིམ་བརྐོས་པ་བཞིན་ནམ་ཡང་བརྗེད་པར་དཀའ་བར་གྱུར་ཡོད། བརྗེད་པར་དཀའ་བའི་འདས་དོན་ནམ་མི་སྣ་ལ་ལས་རང་གཞན་ཀུན་ལ་རྫོགས་རྒྱུ་མེད་པའི་སྤྲོ་བ་སྟེར་བ་དང་། ལ་ལས་སྐྱོ་གདུང་གི་སྡུག་བསྔལ་ཡང་སྟེར་གྱི་ཡོད་པས། དེ་ཚོའི་ཁྲོད་ནས་ཚབ་བྱེད་རང་བཞིན་ལྡན་པའི་དོན་ནམ་མི་སྣ་གང་རུང་ཞིག་རྩོམ་གྱི་བརྗོད་གཞིར་བྱས་ཏེ་ཁ་བྱང་ལ་བརྗེད་པར་དཀའ་བའི་ ཞེས་པའི་ཇི་བཞིན་བརྗོད་པའི་རྩོམ་ཡིག་ཅིག་འབྲི་དགོས།

རྩོམ་འབྲིའི་རེ་འདུན།

༡དཔྱད་གཞིའི་ནང་དོན་ལ་གཞིགས་ཏེ་ཁ་བྱང་གི་སྟོང་ཆ་སོ་སོས་སྐོང་དགོས།

༢ནང་དོན་ཁ་གསལ་ཞིང་གོ་རིམ་ལྡན་པ་དགོས།

༣མི་མིང་དང་ས་མིང་འབྲི་དགོས་ཚེ་མཚོན་རྟགས་ ཀྱིས་ཚབ་བྱེད་དགོས།

༤ཤོག་ངོས་ཁམས་གཙང་ཞིང་ཡིག་གཟུགས་ལེགས་པ། ཕྲད་དང་དག་ནོར་ཉུང་བ་ཞིག་དགོས།

༥ཡིག་འབྲུ་༤༠༠ལས་མི་ཉུང་བ་ཞིག་དགོས།